ร้านอยู่บริเวณสะพานปลาชะอำครับ มาตามแผนที่ในวงในเรื่อยๆ ถึงแน่นอนครับ ทางเป็นถนนเลียบหาดต้องขับช้าๆ นะครับ ค่อนข้างแคบ

ร้านตั้งติดกับหาดครับ ลมเย็นดีครับ เลือกได้ว่าจะนั่งบนร้าน หรือจะไปนั่งบนหาด แต่โต๊ะบนหาดจะมีไม่กี่โต๊ะ และทำโต๊ะยาวไม่ได้ครับ

พนักงานบริการดีมากครับ ไม่ได้แย่เหมือนเมื่อก่อน คอยเติมน้ำเก็บเซษอาหารให้ตลอดครับ

อาหารที่สั่งวันนี้

กุ้งซอสมะขาม- แนะนำครับสำหรับจานนี้ ห้ามพลาด กุ้งที่ทอดจนกรอบ ราดซอสมะขามจนชุ่มโรยหอมเจียว และพริกแห้ง อร่อยมากครับ

ข้าวผัดปู- เนื้อปูเยอะมากครับ อร่อยจริง

หอยเชลล์ผัดฉ่า- แกะมาแต่เนื้อหอยครับ ผัดฉ่ารสชาติเข้มข้นครับ อร่อยครับ

ต้มยำปลากระพงน้ำใส- น้ำซุปเข้มข้น เผ็ดกำลังดี รสเข้าเนื้อครับ ไม่คาว

ปูม้านึ่ง- ตัวใหญ่ดีครับ แกะก้ามมาให้เรียบร้อย เนื้อแน่น สด รสชาติดีครับ

กุ้งเผา- เป็นกุ้งแม่น้ำครับ เผาได้แห้งดี สด เนื้อแน่น ไม่แพงครับ

สรุป รสชาติดี อร่อยทุกอย่าง ราคาไม่แพง บริการดี ครับ